Llan-t aṭas n tewtilin i ilaqen akken ad yezmer yiwen ad d-yessuqel kra n weḍris, tamezwarut ilaq ad yissin akken iwata ilugan n tira ama deg tutlayt-nni tanaṣlit ama deg tutlayt uɣur yebɣa ad d-yessuqel. Ilaq amsuqel ad yissin ad d-yessuqel ama seg tama n unamek ama seg tama n wawal. Ilaq ɣef win ara d-yessuqlen ad yefhem akken ilaq asentel iɣef i d-yettmeslay uḍris-nni i yebɣa ad d-yessuqel. Win ara d-yessuqlen ur yelli ara d menwala ilaq ad yili d bab n tmussni deg yal taɣult, akken ad yili yesɛa assaɣ d tsekla.